กลุ่ม PTG มอบเครื่องดื่ม “กาแฟพันธุ์ไทย” บุคลากรการแพทย์ “รพ.พระมงกุฎเกล้า”
กลุ่ม PTG มอบเครื่องดื่ม “กาแฟพันธุ์ไทย” แก่บุคลากรการแพทย์ "รพ.พระมงกุฎเกล้า" เพื่อสนับสนุนในการต่อสู้กับโรค "โควิด-19"
2 มิ.ย. 2564

บริษัท ปิโตรเลียมไทยคอร์ปอเรชั่น จำกัด (PTC) ในฐานะผู้ประกอบธุรกิจให้บริการค้าปลีกน้ำมันเชื้อเพลิง ผ่านสถานีบริการน้ำมัน PT หนึ่งในเครือธุรกิจของบริษัท พีทีจี เอ็นเนอยี จำกัด (มหาชน) หรือ PTG มอบเครื่องดื่ม “กาแฟพันธุ์ไทย” ให้ทีมแพทย์-เจ้าหน้าที่ โรงพยาบาลพระมงกุฎเกล้า เป็นกำลังใจในการต่อสู้กับโรคโควิด-19 พร้อมทั้งเปิดจำหน่ายเครื่องดื่มราคาพิเศษให้ประชนทั่วไป ร่วมนำรายได้สมทบทุนให้มูลนิธิโรงพยาบาลพระมงกุฎเกล้าฯ นำไปจัดซื้อเครื่องมือ และอุปกรณ์ทางการแพทย์รักษาผู้ป่วยโควิด
ด้านนายพิทักษ์ รัชกิจประการ ประธานเจ้าหน้าที่บริหารกลุ่ม PTG เปิดเผยว่า การสร้างขวัญและกำลังใจ เป็นสิ่งสำคัญในการสร้างพลัง และเพิ่มความเข้มแข็งให้กับบุคลากรทางการแพทย์ในการปฏิบัติหน้าที่ PTC ในฐานะบริษัทในเครือของ PTG ขอส่งมอบพลังแห่งความห่วงใย ด้วยการนำเครื่องดื่ม “กาแฟพันธุ์ไทย” ไปให้บริการฟรีกับบุคลากรทางการแพทย์ และเจ้าหน้าที่โรงพยาบาลพระมงกุฎเกล้า ที่บริเวณโถงชั้นล่าง อาคารเฉลิมพระเกียรติ 6 รอบ พระชนมพรรษา ระหว่างวันที่ 1-15 มิถุนายน 2564 ตั้งแต่ 10.00 น. เป็นต้นไป เพื่อแทนคำขอบคุณในความเสียสละอันยิ่งใหญ่
นอกจากนี้ ยังเชิญชวนประชาชนทั่วไป ร่วมเป็นส่วนหนึ่งในการสนับสนุนการปฏิบัติงานของบุคลากรทางการแพทย์ โรงพยาบาลพระมงกุฎเกล้า สู้ภัยโควิด-19 ด้วยการซื้อเครื่องดื่ม “กาแฟพันธุ์ไทย”  ในราคาพิเศษ เพียงแก้วละ 30 บาท บริเวณโถงชั้นล่าง อาคารเฉลิมพระเกียรติ 6 รอบ พระชนมพรรษา โรงพยาบาลพระมงกุฎเกล้า ตั้งแต่วันที่ 1 ถึงวันที่ 15 มิถุนายน 2564 ตั้งแต่ 10.00 น. เป็นต้นไป
ทั้งนี้ รายได้จากการจำหน่ายทั้งหมดไม่หักค่าใช้จ่ายจะนำไปสมทบทุนมูลนิธิโรงพยาบาลพระมงกุฎเกล้าฯ เพื่อนำไปจัดซื้ออุปกรณ์ป้องกันโรค และอุปกรณ์ทางการแพทย์ สนับสนุนการทำงานของบุคลากรทางการแพทย์ สู้ภัยโควิด-19 ให้กับโรงพยาบาลพระมงกุฎเกล้า ต่อไป
“ PTC ขอร่วมเป็นอีกหนึ่งพลังเคียงข้างบุคลากรทางการแพทย์ผู้เสียสละ ด้วยการสนับสนุนเครื่องดื่มช่วยเสริมความสดชื่น ให้บุคลากรทางการแพทย์โรงพยาบาลพระมงกุฎเกล้า ได้มีพลัง และกำลังใจในการปฏิบัติทำหน้าที่ เพื่อนำพาคนไทยผ่านพ้นวิกฤตครั้งนี้ไปได้โดยเร็ว”